Skreppa mi er bra, esse

«Skreppa mi er bra, esse» er en sang som ble skrevet av Øystein Sunde og gitt ut på Sundes andre singel i mars 1971 under artistnavnet Øystein Sunde og Postverket.

Teksten er en parodi på sjargongen fra Club 7 i Oslo. Hører man på teksten ordrett, handler den om en mann som ikke bryr seg nevneverdig om andre mannfolk har affærer med hans dame.  For ordens skyld sto det en slags «oversettelse» på etiketten, nemlig «Piken min er vidunderlig, altså».

Både tekst og noter ble publisert i noteboka *Viser uten slips i 1972

Sunde spilte sangen på NRK programmet Godt nytt år! ... og takk for det nye – (sendt 1. januar – 1971 kl 00 – 01). Programleder var Rolv Wesenlund. Opptaket er tilgjengelig i «TV-kroken» på Popsenteret.

Musikere og instrumenter 
Øystein Sunde: vokal, akustisk gitar, sologitar
Helge Grøslie: orgel
Jens Haugen: bass
Espen Rud: trommer

Produsent Mikkel Aas ble intervjuet av Aftenposten under innspilling av sangen, hvor man også fikk se et bilde av Sunde, Haugen og Rud klare til opptak.

Referanser 

Sanger fra 1971
Sanger skrevet av Øystein Sunde